 Mọlẹbi kan to jẹ olúlùfẹ Arsenal n ya fọtò lásìkò tí Wenger gúnlẹ sí pápákọ òfurufú ní ìlú Harbel, Liberia Olukọni nigba kan fun Arsenal ọhun, ni akọnimọọgba akọkọ ti Aarẹ George Weah ni gẹgẹ bi agbabọlu nilẹ Yuroopu, oun naa lo si mu wọ inu ẹgbẹ agbabọọlu Monaco lọdun 1988. Aarẹ Weah ṣe asẹyọri titi to fi di ọmọ ilẹ Afrika kan ṣoṣo to gba ami ẹyẹ agbabọọlu to dara ju lagbaye lati ọwọ ajọ Fifa. Okodoro ọrọ meje nipa George Weah Wọn yoo gba Wenger wọle sinu akọsilẹ ami ẹyẹ fun awọn akọni orilẹede Liberia, ni ọjọ kẹrinlelogun, oṣu Kẹjọ. Wọn yoo si fun ni ami ẹyẹ Knight Grand Commander of the Humane Order of African Redemption. Idunnu ni àwọn ololufẹ Arsenal lorilẹede Liberia fi ki Wenger kaabọ si orilẹede wọn Papakọ ofurufu agbaye to wa ni Harbel, ti ko ju kilomita mejilelaadọta si olu-ilu Liberia, Moronvia, ni minisita fun ọrọ awọn ọdọ ati ere idaraya, Zoegar Wilson oun lo wa ni apa ọtun ninu aworan isalẹ yii, ti ki i kaabọ. Arsène Wenger ba awọn ololufẹ Arsenal ya fọtò ni papakọ ofurufu Wenger sọ fun awọn akọroyin pe oun wa lati ki Aarẹ Geroge Weah ni, pe oun ko mọ nipa ami ẹyẹ naa. Ṣaaju asiko yii lo ti sọ pe ori oun wú nipa Aarẹ Weah ninu ifọrọwanilẹnuwo kan to ṣe pẹlu BBC. O ni mo ranti igba akọkọ ti mo ri i ni Monaco, to wọle bi ẹni ti ko mọ ibi to n lọ, nitori pe ko mọ ẹnikẹni ri nibẹ, ti ko si si ẹnikẹni to ka a si gẹgẹ bi agbabọọlu, to fi di asiko to gba ami ẹyẹ agbabọlu to dara julọ ni agbaye lọdun 1995, ati igba to di aarẹ orilẹede rẹ. Igbeaye ọmọkunrin yii da bi fiimu. O ṣoro lati gbagbọ. Fiimu ti yoo ta daada ni. Ololufẹ Arsenal kan gbe akọle kan dani lati ki Wenger kaabọ ni papakọ ofurufu to gunlẹ si Ṣugbọn, ki i ṣe gbogbo eniyan ninu wọn dun si dídé rẹ Akọroyin BBC to wa ni Moronvia, Jonathan Paye-Layleh, jábọ pe awọn ọmọ orilede Liberia kan sọ pe ko yẹ ki wọn fun ẹnikẹni ni ami ẹyẹ naa nitori oore ti wọn ṣe aarẹ. Awọn kan tilẹ sọ pe awọn akọnimọọgba to kọ Weah níṣẹ ko to di agbabọọlu agbaye lo yẹ ko fi ami ẹyẹ naa da lọla. Ojúdé Ọba 2018: Asọ ń pe asọ ránsẹ Ilu Ubang, jẹ ilu kan nibiti ede ti awọn ọkunrin wọn n sọ yatọ si ti awọn obinrin wọn. Minisita fun eto iroyin lorilẹede Liberia, Eugene Nagbe, sọ fun BBC pe, ami ẹyẹ naa ki i ṣe nitori ibaṣepọ ti Weah ni pẹlu Wenger nikan, bi ko ṣe ọnà lati fi ẹmi imoore han si ọmọ orilẹede France ọhun, fun ipa to ko ninu ere idaraya ni ilẹ Afrika, ati anfaani to fun ọpọlọpọ ọmọ Afrika. Agbabọọlu mẹrindinlogun to jẹ ọmọ ilẹ Afrika, ninu eyi ti ati ri Kolo Toure, to jẹ ọmọ orilẹede Ivory Coast, ati Kanu Nwankwo, to jẹ ọmọ Naijiria ni Arsène Wenger kọ ni bọọlu gbígbá. Ogúnlọgọ àwọn ololufẹ ẹgbẹ agbabọọlu Arsenal tu jade lati ki Arsène Wenger kaabọ si Liberia, fun eto fifi ami ẹyẹ danilọla, nibi ti oun naa yoo ti gba ami ẹyẹ to ga julọ ni orilẹede naa. : Bí akọni ni wọn kí Arsène Wenger káàbọ sí orílẹèdè Liberia 